VIRON PASTORIT AREENALLA
Hei! Tämä ohjelma on Viron pastorit areenalla.
Minä olen Aare Kimmel.
Puhun tänään Jumalan valtakunnasta -
ja siitä, miten se toimii meidän maailmassamme.
En ole syntynyt pastoriksi enkä halunnut pastoriksi.
Opiskelin maanviljelystä ja puutarhataloutta.
Olin noin 20 vuotta sovhoosissa mm. traktorinkuljettajana.
Siinä ohella olen etsinyt Jumalan valtakuntaa -
ja sen toimintaperiaatteita. Haluan kertoa niistä sinulle.
Aluksi Jumalan valtakunta tuntuu vieraalta.
Emme näe, koe tai tunne sitä. Jumala tuntuu näkymättömältä.
Yksi keskeisin viestini on, että Jumalan voi löytää.
Jumalan kanssa voi viestiä ja Hänet voi oppia tuntemaan.
Jumalan Sanaa voi lukea ja alkaa tutkimaan.
Omasta elämästäni haluan kertoa sen verran, -
että kasvoin maaseudulla lähes satavuotiaassa talossa.
Maatilan elämä tuli tutuksi, ja hoidin karjaa äidin kanssa.
Tein peltotöitä ja kävin koulua.
Kävin koulua neuvostoaikaan, mikä synnytti ristiriitoja.
Koulussa opetettiin, -
että Jumalaa ei ole ja että Raamattu on väärässä -
väittäessään Jumalan luoneen maailman.
Tiede oli nähkääs todistanut maailman olleen aina olemassa.
Se oli vain muuttanut muotoaan, kuten fysiikassa opetetaan.
Muutaman vuoden kuluttua tieteellä oli uusi teoria: -
maailma olikin syntynyt alkuräjähdyksestä.
Kun puhumme tieteestä, puhumme muuttuvasta suureesta.
Tiede tutkii tuntematonta maailmaa, -
kerää siitä tietoja.
Raamattu puolestaan on muuttumaton suure.
Raamatusta voi löytää uutta, mutta se itse ei muutu.
Jumalan antamaan ilmoitukseen ei voi tehdä muutoksia.
Sitä ei muuteta, vaikka maailman tieto muuttuisikin.
Selvisi, että tiede oli väärässä maailman synnyn suhteen -
ja Raamattu oli oikeassa.
Muun muassa nämä asiat -
ovat muokanneet suhdettani Raamattuun ja Jumalaan.
Aikeeni on puhua -
Jumalan valtakunnasta ja sen toiminnasta tässä maailmassa.
Uudessa testamentissa Matteuksen 3. luvun alussa -
on eräänlainen johdanto Uuden testamentin sisältöön.
Siinä kerrotaan Johannes Kastajasta, -
joka julisti Jumalan Sanaa Juudean erämaassa.
Hän julisti maailmassa harvinaista sanomaa, -
jota harvoin julistetaan Johanneksen tavoin.
Matt. 3:2 tiivistää Johanneksen sanoman: -
"Tehkää parannus, sillä taivasten valtakunta on tullut lähelle."
Taivaan valtakuntaa ja Jumalaa pidetään usein etäisinä.
Vanhan sanonnan mukaan -
keisari ja Jumala ovat kaukana tavoittamattomissa.
Jumala on lähellämme, etenkin jos etsimme Häntä.
Jumala on tullut lähelle, ja se kehotetaan huomioimaan.
Ihmisiä kehotetaan tekemään parannus.
Siitä huutava ääni julistaa -
ja taivasten valtakunta on tulossa maailmaan.
Mikä taivasten valtakunta on? Se on Jeesus.
Jeesus oli tulossa ja aloittamassa työtään.
Kun Jeesus aloitti toimintansa, -
Jumalan valtakunta tuli lähelle.
Jumala tuli ja puuttui maailman tapahtumien kulkuun.
Edes Hänen seuraajillaan ei ollut käsitystä asiasta.
Nykyihmisillekin on epäselvää, mikä Jumalan valtakunta on -
miten se toimii ja onko sitä.
Monista Jumalan valtakunta on ihmisten mielikuvitusta.
Näin Johannes aloitti työnsä. Hänen voi sanoa sanoneen, -
että Jumala on lähellä, huomioi se elämässäsi.
Kyse ei ole teoistamme, vaan Jumalan valtakunnasta.
Käytyään kasteella Jeesus aloitti työnsä.
Hän joutui ensimmäiseen todelliseen kokeeseen, -
jossa testattiin, onko Hänestä tehtävään.
Häntä koeteltiin erämaassa.
Siellä maailman ruhtinas, Saatana, tuli Hänen luokseen, -
kiusaukset mukanaan, kuten hän tulee meidänkin luoksemme.
Saatana tarjosi lihan himoja, mainetta ja mammonaa ja valtaa.
Jeesus selvisi testistä kirkkaasti.
Hän sai aloittaa työnsä ja täyttää tehtäväänsä.
Mitä ja miten Jeesus aloitti?
Matt. 4:17 kerrotaan:
"Siitä lähtien Jeesus rupesi saarnaamaan ja sanomaan: -
Tehkää parannus, sillä taivasten valtakunta on tullut lähelle."
Johannes Kastajan, Jeesuksen ja myös meidän kohdalla -
tämä tarkoittaa sitä, -
ettei meidän tule välittää vain tästä maailmasta, -
sen vaatimuksista ja oloista, -
vaan suunnata katseemme kauemmas ja syvemmälle.
Meidän tulee tutkia ja miettiä, mitä muuta on olemassa.
Havainnollistan asioita piirtämällä.
Piirrän yhden viivan.
Se kuvastaa maanpintaa, jolla elämme.
Siinä me elämme. Siinä on luonto.
Kun tutkimme maata lähemmin, -
kaivamme vähän syvemmälle, löydämme useampia kerroksia.
Ensin on multakerros, jossa kasvit kasvavat.
Sen jälkeen tulevat muut maakerrokset, -
kuten sora ja muut hiekkakerrokset.
Lopulta törmäämme lujaan kallioon.
Elämämme on samanlaista.
Päällimmäisenä elämässämme on se, missä itse elämme.
Pintakerroksen muodostavat vaikkapa vakaumuksemme.
Ja siihen liittyen kulttuurimme.
Luettelen loput, en kirjoita niitä ylös.
Omat käsitykset. Tieteen saavutukset.
Tiede itsessään ei ole huono, vaan tieteen saavutukset, -
joita saatetaan pitää virheellisesti totuutena.
Koulussa opetettiin tieteen todistaneen, ettei Jumalaa ole.
Lähempää katsottuna tämä on upottavaa maaperää.
Sillä ei ole lujaa pohjaa.
Kun kysymme tieteeltä, se vastaa, ettei tutki Jumalaa.
Teologit puolestaan sanovat, -
ettei Jumalan olemassaoloa voi selvittää tieteellisesti, -
sillä tiede tutkii fyysistä maailmaa, jossa elämme.
Tiede voi tutkia sitä, mutta ei Jumalaa, -
sillä Jumala on henki.
Jumalaa ei voi tutkia tieteen käyttämillä keinoilla.
Jos väitetään tieteen todistaneen, ettei Jumalaa ole, -
väite on valetta. Tämä on hyvä huomioida.
Tähän listaan voidaan lisätä myös erilaiset filosofiat -
ja niiden olettamukset.
Filosofia rakastaa viisautta, mutta filosofien mielipiteet -
ovat loppujen lopuksi vain mielipiteitä.
Ne ovat ihmisen ajatuksia, jotka voivat muuttua.
Yksi ajattelee yhtä ja toinen toista, -
eli filosofiakaan ei tarjoa tukevaa pohjaa.
Raamattu tarjoaa meille tukevan pohjan.
Kun luemme eteenpäin Matteuksen evankeliumia, -
löydämme Jeesuksen myös sieltä.
Matt. luvuissa 5―7 on Jeesuksen vuorisaarna.
Siinä Jeesus kertoo, -
miten Jumalan valtakunta toimii tässä maailmassa.
Jeesus kiteyttää puheensa kysymällä, -
miten reagoimme Hänen sanoihinsa.
Mitä ajattelemme niistä?
Jokainen, joka kuulee Häntä ja toimii sen mukaisesti, -
ja jokaista, joka noudattaa Jeesuksen ohjeita, -
voi verrata viisaaseen mieheen, joka alkoi kaivaa.
Mies kaivoi ja siirsi multaa.
Lopulta maassa oli syvä kuoppa.
Mies kaivoi ja poisti elämästään omat ja muiden käsitykset, -
yhteiskunnan mielipiteet tai yleiset mielipiteet, -
omat tunteet tai kokemukset.
Mies kaivoi kallioon asti. Tänään kaivinkone tekisi työn.
Kun rakentaminen alkaa, paikalle tuodaan isot koneet, -
multakerros kuoritaan pois -
ja aloitetaan perustusten rakentaminen.
Rakennetaan perustuksen eri osat, -
joiden päälle voidaan rakentaa.
Tätä Jumala toivoo meiltä, ei pinnallisuutta.
Hän toivoo, ettemme tyydy omiin näkemyksiimme, -
jotka tuntuvat hyviltä, -
ja ettemme valitse tekojamme sen mukaan, mistä hyödymme.
Tällaisesta kannattaa luopua. Jeesus sanoo, -
että ne, jotka Häntä kuuntelevat ja tottelevat, -
ovat kalliolle rakentaneen viisaan miehen kaltaisia.
Viisas mies hävitti kaiken, mikä ei ollut kestävää.
Rakentaminen aloitetaan aina poistamalla pehmeä pinta.
Sitten tehdään perustus ja aloitetaan rakentaminen.
Tämä koskee myös omaa elämää ja perhesuhteita, -
muita ihmissuhteita, työelämää ja harrastuksia.
Ne tulevat perustusten päälle. Näin tietää, mitä tehdä.
Rakennukset myös tarkastetaan.
Rakentajiin ei luoteta, -
vaan tarkastetaan, että rakennus on ohjeiden mukainen.
Jeesus kertoo tähän liittyvän vertauksen rakennuksesta.
Hän sanoo, että rakennusta testataan.
Rakennus, kuten ihminenkin, joutuu koettelemuksiin.
Jeesus vertaa koettelemuksia rankkasateeseen.
Me puhuisimme tulvista ja myrskytuulista.
Meilläkin on kokemuksia tulvista ja myrskyistä, -
miten ne repivät kattoja ja tuhoavat kaupunginosia.
Jeesus sanoo, että kun noudattaa Hänen ohjeitaan, -
rakennus kestää eikä tarvitse katua.
Kun päätät tehdä, kuten Jeesus sanoo, -
etkä vain ole samaa mieltä, -
kyseessä on tärkeä hetki, josta puhumme lisää myöhemmin.
Kun päätät toimia näin, toimit Jumalan mielestä viisaasti.
Teet viisaasti, kun et perusta elämääsi sen hetken tietoon, -
omaan mielipiteeseesi tai tieteen esittämiin väitteisiin.
Kannattaa olla tarkkaavainen.
Kaikki tieteen nimissä sanottu ei ole sitä, mitä tiede sanoo.
Eikä kaikki, mitä tiede väittää, välttämättä ole totta.
Jeesuksesta teet viisaasti, kun noudatat Hänen sanojaan.
Joku miettii: "Mitä järkeä on puhua niin vanhasta kirjasta?
Sehän on vuosituhansia vanha juttu, -
ja kuka tietää, onko se totta.
Jeesus sanoi sitä ja tätä, -
kyllä me nykyään tiedämme paremmin."
Sitten hän rakentaa muualle, -
panee kiven toisensa päälle, elämä kulkee omia polkujaan.
Asiat saavat kehittyä miten tahansa.
Etenkin nuoret elävät suhteessa avioliiton sijasta.
Se ei vielä ole rakkautta, mutta se voi kehittyä siksi.
Kun talo sitten sortuu, raunioilla on suuri hätä.
Luen meille kaikille tärkeän raamatunkohdan perustuksista.
Se on 1. korinttolaiskirjeen 3. luvussa.
Paavali kirjoittaa siinä samasta aiheesta ja kertoo, -
että Jumalan valtakunnassa on erilaisia työntekijöitä.
On pastori, josta pidät enemmän, ja toinen, josta pidät vähemmän.
Ihmisillä on erilaisia armoituksia.
Paavali oli aikansa suuri julistaja, kuten Pietarikin.
Lisäksi oli Apollos, joka oli hyvä saarnaaja ja opettaja.
Paavali tiivistää asian sanoen, ettei ihmisillä ole merkitystä.
Kyse ei ole Paavalista, Pietarista tai Apolloksesta.
Kyse on siitä, että Jumala on astunut kuvaan.
Luoksemme maan pinnalle on tullut joku merkittävä.
Ja se joku on saapunut ylhäältä.
Hän saapui Jeesuksen Kristuksen muodossa.
Nuoli kuvastaa Häntä, joka tuli ja teki sovitustyön.
Sovitustyö on meille tärkeä ja toimii perustuksenamme.
Kysymys ei ole ihmisten teoista vaan Jumalan teoista.
Jumala lähetti Poikansa ja loi perustuksen, -
jollaista maailmasta ei löydy.
Meidän kysymyksemme on Paavalin mukaan seuraava:
"Minä istutin, Apollos kasteli, mutta Jumala on antanut kasvun.
Niin ei siis istuttaja ole mitään, eikä kastelijakaan, vaan Jumala, -
joka kasvun antaa." 1. Kor. 3:6―7
Ohjelmassa on kyse siitä, mitä olen saanut Jumalalta, -
ei omasta viisaudestani.
Paavali on tehnyt perustuksen taitavan rakentajan tavoin, -
mutta jokainen katsokoon, mitä perustukselle rakentaa.
Muuta perustusta ei kukaan voi tehdä, kuin mikä tehty on.
Se perustus on Jeesus Kristus. 1. Kor. 3:10―11
Hän on se, joka tuli taivaasta. Puhun tästä lisää myöhemmin.
Hän tuli taivaasta luoksemme -
ja Hän on rakentanut lujan ja järeän kallion.
Maan pinnalle rakennettiin jotain, -
jonka päälle jokainen voi rakentaa talonsa.
Hän on aloittanut työn, mutta meidän täytyy tehdä osamme.
Ainoa perustus on Jeesus, mutta mitä rakennat sille?
Rakennatko sille talon kullasta, hopeasta tai jalokivistä?
Vai rakennatko puusta, heinästä tai oljista?
Kerran jokaisen työ on paljastuva.
Herran päivä paljastaa sen.
Voimme sanoa, että Jumala vieraili täällä kerran.
Hän rakensi varman kallion, jolle voi rakentaa varmasti.
Kun Hän tulee toisen kerran, jokaisen tekemä työ paljastuu.
Silloin nähdään, miten kestävä rakennus on Jumalan silmissä.
Se selviää myös silloin, -
kun näemme sortuuko vai kestääkö talomme.
Olen onnekas, koska perustukseni tehtiin varhain.
Vanhempani opettivat minulle Jumalan sanaa esimerkillään, -
eivät kieltäen ja määräten.
Vietimme aivan normaalia perhe-elämää.
Oli normaalia puhua Jumalasta.
Jos joku sanoi elämän muuttuneen Raamatun ajoista, -
ettei Jumalaa tieteen mukaan ole, isä kysyi mistä tämä tiesi sen.
Isästä tieteen saavutuksia ei tarvinnut yrittää kumota, -
sillä tiede tekisi sen itse.
Olin nuori ja ajattelin isän liioittelevan, -
mutta pian näin itse, miten tiede kumosi oman näkemyksensä.
Oikeammin tiede kumosi kannan, jota pidettiin tieteen kantana.
Tiede kumosi kantansa todeten, että maailmalla on ollut alku.
Olen onnellinen, että opin jumalanpelon jo kotoa.
Vanhempani aloittivat perustukseni rakentamisen.
He puhuivat ja opettivat, ja kun aika tuli, löysin itse.
Voin vakuuttaa, että kun alat tehdä jotain elämässäsi, -
olkoon se mitä tahansa, -
kuten urheilu, musiikki tai vaikkapa kielenopiskelu, -
yksi asia on varma: alat kehittyä tuossa asiassa.
Jos et viitsi paneutua asiaan, opiskella tai käydä tunneilla -
eikä asia kiinnosta sinua lainkaan, -
et kehity siinä ja unohdat senkin, mitä olet oppinut.
Kun alat tehdä jotain, taitosikin karttuvat.
Sama koskee Jumalan valtakuntaa.
Saatat ihmetellä puheitani. Ihan kuin Jumala olisi olemassa.
Jumala on olemassa, eikä usko ole jotain epämääräistä, -
joka täytyy kuvitella, vaan se lepää tukevalla perustalla.
Usko on lähtöisin Jumalasta, ja siihen voi päästä sisälle.
Sitä mahdottomana pitäneet ovat tutkineet asiaa -
ja tulleet vakuuttuneeksi.
Asiat voivat selvitä sinullekin.
Toivon, että sinulle käy niin, sillä et hyödy muiden uskosta.
Saatat tulla petetyksi, jos uskot väärään auktoriteettiin.
Käänny Jumalan puoleen ja esitä Hänelle kysymyksiä.
Pohdi asioita. Minä tein niin. Kun teet sen tosissasi, -
uskallan luvata, että Jumala vastaa sinulle.
Tee se vilpittömästi. Älä vaali omia suunnitelmiasi.
Jos etsit aidosti, Jumala kyllä vastaa.
Tämä oli ohjelmasarjani ensimmäinen osa.
Rukoillaan vielä tähän loppuun ja käännytään Jumalan puoleen.
Rakas Taivaan Isä! Kiitos ilmoituksestasi Raamatussa, -
jossa kerrotaan paljon Sinusta ja jossa kerrot tahtosi.
Isä, siunaa jokaista katsojaa, joka on nähnyt ohjelman.
Anna taivaallista viisautta maallisen viisauden tueksi, -
jotta oma ymmärrys ei olisi ainoa turva, -
vaan he tuntisivat Sinut ja haluaisivat lähemmäs Sinua.
Isä, ilmaise itsesi ja viisautesi heille.
Jos joku huomaa, ettei ole rakentanut oikealle kalliolle, -
ohjaa oikealle tielle, -
miten karsia ei-kestävät asiat ja rakentaa elämä kalliolle.
Pyydämme tätä Jeesuksen Kristuksen nimessä. Aamen.
Suomennos: Maria Peltokangas